 Aláàfin Ọyọ: Pọńbélé Yorùbá ni mí, n ò sì ní tijú rẹ níbikíbi Àwọn lọba lọba kò gbẹyìn níbi ìdíje náà nítórí wọn lòdì sí ìparun èdè Yorùbá. Ọba Lamidi Adeyemi sọ pé kò sí bí ènìyàn ṣe leè gbọ ede Gẹẹsì dáadáa tó, tí kò bá peregede nínú ede abínibí rẹ, kò já mọ ǹkankan. Iku babayeye Alaafin of Oyo Kábíyèsí ni ede Yorùbá dára púpọ, Pọńbélé Yorùbá ni mí, n ò sì ní tijú rẹ níbikíbi. Ó tẹsíwájú pé ẹ jẹ ká ko àwọn ọmọ wa lédè Yoruba to dan mọran. A gbudọ rán BBC Yoruba lọwọ láti gbé Yorùbá ga. Kábíyèsí gbé osuba káre fún Iléesẹ BBC Aṣojú ilé iṣẹ BBC Yorùbá Aṣojú ilé iṣẹ BBC Yorùbá, Jelilat Opẹyẹmi Ọlawale tó jẹ alámójúto ìtàkùn ìkànsíra ẹni lójú òpó BBC Yorùbá tẹnu mọ pàtàkì ìfọwọsowọpọ àwọn ojogbon ninu èdè ati asa Yoruba pelu BBC Yoruba. BBC Yoruba ti dé fún ògo Yorùbá àti igbe lárugẹ èdè àti àṣà Yoruba pelu awon eto mii tí a ní lọjọ iwájú bíi idije, ààyè àti ojúlówó ìròyìn ti o je òótọ. Àwọn ìhùwàsí tí kò bójúmu bii ìwà ibaje tí gbilẹ nílé ẹkọ, ilé ẹsìn, ádúgbò, laarin ìlú, lariwa, gusu, ìlà oòrùn àti ìwọ oòrùn, ọnà láti wá ojútùú sì, ló bí ẹgbẹ Atunbi Yorùbá. Àwọn àlejò níbi ìdíje Alága ẹgbẹ Àtúnbí, Ọjọgbọn Kayọde Oyediran, sọ pé lẹyìn àròjinlẹ ni a rí pèé ogúnlọgọ ọmọ Yorùbá, lọmọdé àti lágbà lo ti kọ àṣà àti ìṣe Yorùbá sílẹ, tí kò sì ìwà ọmọlúàbí láwùjọ mọ. Àwọn ọmọ kò lè sọ èdè abínibí wọn mọ. Ó ṣàlàyé pé ẹgbẹ Atunbi dá dúró gedegbe, ó sì ń ṣe igbe lárugẹ àṣà, kò fi ti òṣèlú àti ẹsìn ṣe. Àwọn iléèwé láti ìjọba ìpínlẹ mọkànlá tó wà ní Ibadan ló kópa níbi ìdíje nàá tó wáyé lọgbà Fáṣitì Ìbàdàn. Ẹgbẹ yìí ń gbìyànjú láti gbé ìlànà tí ọmọ Yorùbá yóò fi ní ìrírí àṣà, ìgbéga fún sísọ àti kíka èdè Yorùbá, wọn sì fẹ ṣe àwárí ìmúpadàbọsípò àti tí tẹwọ gba ìwà ọmọlúàbí láwùjọ. Ọjọ ọla èdè Yorùbá ti ń kùnà, nítorí nàá ni a ṣe gbé ìdíje kalẹ fún àwọn ọmọ iléèwé lédè Yorùbá. Obìnrin àkọkọ tó gboyè ọjọgb an nílẹ Afrika, Adetoun Ogunsẹyẹ nàá wà níkàlẹ Àwọn iléèwé láti ìjọba ìpínlẹ mọkànlá tó wà ní Ibadan ló kópa níbi ìdíje nàá tó wáyé lọgbà Fáṣitì Ìbàdàn. Alága ètò nàá, Ọjọgbọn Ayọ Bámgbóṣé nínú ọrọ rẹ sọ pé ó ṣe pàtàkì láti náàní nkan tí a ná, ṣùgbọn nítorí pé ó jẹ èdè wa, a kó kọbi ara sii. Alága ètò nàá, Ọjọgbọn Ayọ Bámgbóṣé Ó sọ pé ọnà kínní ona tí èyí fi ń jẹyọ ni pé ọpọ òbí kìí sọ èdè Yorùbá sí àwọn ọmọ wọn, bíkò ṣe èdè Gẹẹsì. Bamgboṣe rọ àwọn ilé ẹkọ àti Yorùbá láti jẹ kí èdè Yorùbá mú igbà orókè láwùjọ wa. Ẹgbẹ Atunbi dá dúró gedegbe, ó sì ń ṣe igbe lárugẹ àṣà, kò fi ti òṣèlú àti ẹsìn ṣe. Ọpọlọpọ ijó àti eré ìdárayá ni àwọn èwe fi dá àwọn akópa lára yá. Ere ori itage YSAN 2018: llú Ondo gbàlejò Àpérò Ẹgbẹ Onímọ èdè Yorùbá Nàìjírìa Ẹgbẹ Atunbi èdè Yorùbá bẹrẹ látàrí àwọn ohun tí kò tọ ti a n fojú rí láwùjọ. : Yorùbá dùn lẹnu àwọn ọmọ yìí níbi ìdíje ẹgbẹ Àtúnbí Yorùbá 